open-index/open-wikipedia-markdown huggingface dataset:
பள்ளியின் முதல் நாள்

thumb|300x300px| பள்ளியின் முதல் நாளின் போது மாணவர்கள்.
**பள்ளியின்** **முதல் நாள்** (First day of school)  ஒரு கல்வியாண்டின் முதல் நாளாகும். இது வழக்கமாக வடக்கு அரைக்கோளத்தில் ஆகஸ்ட் அல்லது செப்டம்பரிலும் ,தெற்கு அரைக்கோளத்தில் சனவரி அல்லது பிப்ரவரியிலும் இருக்கும், ஆனால் இந்த கால அளவானது நாட்டுக்கு நாடு வேறுபடும். 

## ஆசியா மற்றும் ஆப்பிரிக்கா

### எகிப்து
எகிப்தில், கல்வி ஆண்டு பொதுவாக செப்டம்பர் மூன்றாம் பிற்பகுதியில் (குறிப்பாக செப்டம்பர் கடைசி பத்து நாட்களில் முதல் சனிக்கிழமை) தொடங்குகிறது. எடுத்துக்காட்டாக, 2019 இல், பள்ளி செப்டம்பர் 21, சனிக்கிழமை தொடங்கியது, 2018 இல், அது செப்டம்பர் 22 சனிக்கிழமை தொடங்கியது. இந்த தேதிகள் கல்வி அமைச்சகம் (எகிப்து) மற்றும் உயர்கல்வி அமைச்சகம்   ஆகியவற்றால் வழங்கப்படுகின்றன. இவை உள்ளூர் பள்ளிகள் மற்றும் பல்கலைக்கழகங்கள் அனைத்திற்கும் பொருந்தும். இருப்பினும், தனியார் நிறுவனங்களாக இருப்பின் அவர்களது விருப்பதிற்கு ஏற்ப நாளினைத் தேர்வு செய்யலாம். பொதுப் பள்ளிகள் மற்றும் தேசியப் பள்ளிகளுக்கான கல்வி ஆண்டு இரண்டு பருவங்களைக் கொண்டுள்ளது, ஒவ்வொன்றும் சுமார் 15 வாரங்கள் இருக்கும் . ஆனால் இந்தக் கால அளவானது  தரம் அல்லது பாடங்களைப் பொறுத்து மாறுபடலாம். 

### மொராக்கோ
மொராக்கோவில், கல்வியாண்டு செப்டம்பரில் தொடங்கி சூன்/சூலை தொடக்கத்தில் முடிவடைகிறது. பருவம் 1 (இலையுதிர் காலம்): செப்டம்பர் - சனவரி வரை , பருவம் 2 (வசந்த காலம்): பிப்ரவரி - சூன்/சூலை தொடக்கத்தில் முடிவடைகிறது.

### இந்தியா
இந்தியாவில் கோடை விடுமுறைக்குப் பிறகு சூன் மாதம் பள்ளிகள் மீண்டும் திறக்கப்படுகின்றன. ஆரம்ப, இடைநிலை மற்றும் உயர்நிலைப் பள்ளிகள் உட்பட K-12 முழுமைக்கும் இது பொருந்தும். மாநில வாரியப் பள்ளிகள் மார்ச் அல்லது ஏப்ரல் மாதங்களில் ஆண்டுத் தேர்வுகளை நடத்துகின்றன, மேலும் கோடை விடுமுறைக்குப் பிறகு சூன் மாதத்தில் புதிய கல்வி ஆண்டு தொடங்கும். இருப்பினும், ICSE மற்றும் CBSE போன்ற சில வாரியங்களுக்கு இது மாறுபடும். அவர்களின் ஆண்டுத் தேர்வுகள் பிப்ரவரி மாதத்தில் நடத்தப்படுகின்றன, அதன் பிறகு புதிய கல்வி ஆண்டு மார்ச் கடைசி வாரத்தில் தொடங்குகிறது. 

### இந்தோனேசியா
இந்தோனேசியாவில், பள்ளியின் முதல் நாள் பொதுவாக சூலை நடுப்பகுதியில் இருக்கும்.

### ஈரான்
ஈரானில், பள்ளியின் முதல் நாள் செப்டம்பர் பிற்பகுதியில் இருக்கும்.

### இஸ்ரேல்
இஸ்ரேலில் பள்ளியின் முதல் நாள் செப்டம்பர் 1 ஆக இருக்கும் அன்றைய நாள் ஓய்வு நாளாக இருந்தால்  செப்டம்பர் 2ஆம் நாள் பள்ளி திறக்கப்படும்  தொடக்கப்பள்ளிக்கு சூன் 30-ம் தேதியும், மேல்நிலை மற்றும் உயர்நிலைப் பள்ளிகளுக்கு சூன் 20-ம் தேதியும் பள்ளிக் கடைசி நாள்.

### போர்ச்சுகல்
போர்ச்சுகலில் பள்ளி செப்டம்பர் தொடக்கத்தில், முதல் வாரத்தில் தொடங்குகிறது. 2019 ஆம் ஆண்டில் பள்ளி செப்டம்பர் 10-13 க்கு இடையில் தொடங்குகிறது. 

## சான்றுகள்

பகுப்பு:பள்ளிகள்
பாட்டி யென்கின்சு

**பாட்ரிசியா லியா யென்கின்சு** () (பிறப்பு: சூலை 24, 1971) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் மான்ஸ்டர் (2003), வொண்டர் வுமன் (2017), மற்றும் வொண்டர் வுமன் 1984 (2020) ஆகிய திரைப்படங்களை இயக்கியுள்ளார்.

இவர் இயக்கிய மான்ஸ்டர் படத்திற்காக சிறந்த முதல் அம்சத்திற்கான இன்டிபென்டன்ட் சிபிரிட் விருதையும் மற்றும் அமெரிக்கன் பிலிம் இன்ஸ்டிடியூட் இன் பிராங்க்ளின் ஜே. ஷாஃப்னர் விருதையும் வென்றார். அதைத் தொடர்ந்து தி கில்லிங் (2011) என்ற தொடரின் ஒரு கதை அத்தியாயத்தை இயக்கியத்ததற்காக இவர் பிரைம் டைம் எம்மி விருது பரிந்துரையையும், நாடகத் தொடரில் சிறந்த இயக்குனருக்கான டைரக்டர்ஸ் கில்ட் ஆஃப் அமெரிக்கா விருதையும் பெற்றார். இவர் 2017 ஆம் ஆண்டில், டைம் இதழின் ஆண்டின் சிறந்த நபருக்கான பட்டியலில் ஆறாவது இடத்தைப் பிடித்தார்.

## ஆரம்பகால வாழ்க்கை
யென்கின்சு என்பவர் சூலை 24, 1971 ஆம் ஆண்டில் கலிபோர்னியாவில் உள்ள விக்டர்வில்லில், வியட்நாம் போரில் வெள்ளி நட்சத்திரத்தைப் பெற்ற விமானப்படைத் தலைவரும் போர் விமானியுமான வில்லியம் டி. ஜென்கின்ஸ் மற்றும் சான் பிரான்சிஸ்கோவில் சுற்றுச்சூழல் விஞ்ஞானியாகப் பணியாற்றிய எமிலி ரோத் ஆகியோருக்கு மகளாகப் பிறந்தார். இவருக்கு எலைன் ரோத் என்ற மூத்த சகோதரி உண்டு.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி இயக்குநர்கள்
வெளிறிய சின்ன ஆந்தை

**வெளிறிய சின்ன ஆந்தை** (*Pallid scops owl*)(*ஓட்டசு புரூசி*) என்பது மத்திய கிழக்கிலிருந்து மேற்கு மற்றும் மத்திய ஆசியா வரையிலான காணப்படும் சிறிய ஆந்தை ஆகும். சில சமயங்களில் **வரிச் சின்ன ஆந்தை** என்று அழைக்கப்படுகிறது.

## விளக்கம்
இடது|thumb| கள வழிகாட்டி விளக்கம்
வெளிறிய சின்ன ஆந்தை என்பது யூரேசியா சிறிய ஆந்தை போன்ற தோற்றத்தில் சிறிய காதுகள் கொண்ட ஆந்தை ஆகும். ஆனால் இவற்றின் முதுகில் மிகவும் தனித்துவமான கோடுகள் மற்றும் குறைவான சிக்கலான அடையாளங்கள் உள்ளன.

## பரவல்
thumb| ''ஓட்டசு புரூசி''யின் இனப்பெருக்க பரம்பல்
வெளிறிய சின்ன ஆந்தை மத்திய கிழக்கிலிருந்து மேற்கு மற்றும் நடு ஆசியா வரை பரவியுள்ளது. சில பறவைகள் குளிர்காலத்தில் அரேபியத் தீபகற்பம், எகிப்து மற்றும் பாக்கித்தான் வரை வலசை போகும். இது மரங்கள் மற்றும் புதர்களைக் கொண்ட பகுதி-திறந்த பகுதிகளில் வாழ்கிறது. இதனுடைய வாழிட வரம்பு  என்று மதிப்பிடப்பட்டுள்ளது. இதன் இனப்பெருக்க கால வரம்பு   ஆகும்.

2015ஆம் ஆண்டில், இசுரேலின் பிளவு பள்ளத்தாக்கில் 400 இணைகளுக்கு மேலான புதிய ஆந்தைகள் கண்டறியப்பட்டது. மேலும் 2016ஆம் ஆண்டில் ஜோர்தானில் (கிழக்கே ஜோர்தன் நதி வரை) புதிய ஆந்தைகள் காணப்பட்டன. இவை அனைத்தும் பனைத் தோட்டங்களில் கூடு கட்டுகின்றன.

இந்தியாவில் குசராத்து, மத்தியப் பிரதேசம் மற்றும் ராஜஸ்தான் மாநிலங்களிலிருந்து பல பதிவுகள் உள்ளன. மேலும் தென் மாநிலமான கேரளாவில் உள்ள நெல் வயல்களிலிருந்து இந்த சிற்றினத்தின் பதிவு உள்ளது.

## நடத்தை

### உணவு
முதன்மையாக வெளிறிய சின்ன ஆந்தை, பூச்சி உண்ணி. ஆந்தையின் உணவில் பூச்சிகள், பல்லிகள், சிலந்திகள் மற்றும் சிறிய பாலூட்டிகள் அடங்கும். இது எப்போதாவது பகலில் வேட்டையாடுகிறது. மேலும் வௌவால்கள் மற்றும் பூச்சிகளை இறக்கையில் எடுத்துச் செல்வதாக அறியப்படுகிறது.

### கூடு கட்டுதல்
thumb| முட்டை
ஏப்ரல் மற்றும் சூன் மாதங்களுக்கு இடையில் எந்த நேரத்திலும் இனப்பெருக்கம் நடைபெறுகிறது. இக்காலத்தில் மரங்கொத்தி துளை போன்ற ஒரு மரத்தின் குழியில் 4 முதல் 6 முட்டைகள் வரை இடும். அடைகாக்கும் காலம் தோராயமாக 27 நாட்கள் ஆகும். மேலும் 30 நாட்களில் குஞ்சுகள் வளர்ந்து கூட்டைவிட்டு வெளியேறும்.

### குரல்
வெளிறிய சின்ன ஆந்தையின் அழைப்பு என்பது குறைந்த, புறா போன்ற குறிப்புகளின் வரிசையாகும்.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:ஆந்தைகள்
1950 இந்தியக் குடியரசுத் தலைவர் தேர்தல்

**இந்தியக் குடியரசுத் தலைவர் தேர்தல், 1950** என்பது இந்தியாவின் முதல் குடியரசுத் தலைவர் பதவிக்கான தேர்தல் ஆகும். இத்தேர்தலை 24 சனவரி 1950 அன்று நடத்திடத் திட்டமிடப்பட்டிருந்தது. இப்பதவிக்கு இராசேந்திர பிரசாத் என்ற ஒரே ஒரு வேட்பாளர் மட்டுமே விண்ணப்பிருந்தார். இதனால் இராசேந்திர பிரசாத் இந்தியக் குடியரசுத் தலைவர் பதவிக்குப் போட்டியின்றித் தேர்ந்தெடுக்கப்பட்டார்.

## விவரங்கள்
1950ஆம் ஆண்டு சனவரி 24ஆம் தேதி இந்திய அரசியலமைப்பு நடைமுறைக்கு (சனவரி 26, 1950) வருவதற்கு இரண்டு நாட்களுக்கு முன்பு இந்திய அரசியலமைப்பு நிர்ணய மன்றம் கடைசியாகக் கூடியது. அன்று, ஜன கண மன பாடலை இந்தியாவின் தேசிய கீதம் என்று அறிவித்து. அரசியலமைப்பின் இந்தி நகலில் கையெழுத்திட்டு புதிய குடியரசுத் தலைவருக்கு வாக்களித்தனர். பிரசாத் திசம்பர் 1946 முதல் இந்திய அரசியலமைப்பு நிர்ணய மன்றத்தின் தலைவராக இருந்தார். இவர் ஜவஹர்லால் நேருவால் முதல் இந்திய ஜனாதிபதியாக முன்மொழியப்பட்டார். இவரை வல்லபாய் பட்டேல் ஆதரித்தார். வேறு பரிந்துரைகள் எதுவும் இல்லை, எனவே, இந்தியக் குடியரசுத் தலைவர் பதவிக்கு இராஜேந்திர பிரசாத் முறையாகத் தேர்ந்தெடுக்கப்பட்டதாகச் சட்டமன்றத்தின் செயலாளர் எச். வி. ஆர். அய்யங்கார் அறிவித்தார்.
thumb| குடியரசுத் தலைவர் இராஜேந்திர பிரசாத் (குதிரை வண்டியில்) 1950-ல் புது தில்லி அரசபாதையில் நடந்த முதல் குடியரசு தின அணிவகுப்பில் பங்கேற்கத் தயாராகிறார்.
இராஜேந்திர பிரசாத் 1950ஆம் ஆண்டு சனவரி 26 ஆம் தேதி முதல் குடியரசு தினத்தன்று, இந்தியத் தலைமை நீதிபதி அரிலால் ஜெகிசுந்தாசு கனியா முன்னிலையில், இந்தியத் தலைமை ஆளுஞர் ச. இராஜகோபாலாச்சாரியால் பதவியேற்பு செய்துவைக்கப்பட்டார். பிரசாத்தின் சகோதரி பகவதி தேவி முந்தைய நாள் சனவரி 25 அன்று இறந்துவிட்டார். பதவியேற்பு நிகழ்விற்குப் பின்னர் இராஜேந்திரப் பிரசாத் தனது சகோதரியின் இறுதிச் சடங்கில் கலந்து கொண்டார்.

## மேற்கோள்கள்

## மேலும் பார்க்கவும்
* 1952 இந்தியக் குடியரசுத் தலைவர் தேர்தல்

பகுப்பு:இந்தியக் குடியரசுத் தலைவர் தேர்தல்கள்
நாகப்பட்டினம் இடைத்தேர்தல், 1979

**நாகப்பட்டினம் இடைத்தேர்தல், 1979** (1979 Nagapattinam by-election) என்பது 17 சூன் 1979 அன்று நாகப்பட்டினம் மக்களவை (இந்திய நாடாளுமன்றத்தின் கீழ்சபை) நடைபெற்ற இடைத்தேர்தல் ஆகும். இத்தேர்தல் 1979ஆம் ஆண்டு தமிழ்நாடு மாநிலத்தில் கொல்லப்பட்ட மூன்று முக்கிய பொதுவுடைமைக் கட்சித் தலைவர்களில் ஒருவரான சி. கோ. முருகையன் அப்போதைய இந்தியப் பொதுவுடைமைக் கட்சியின் நாடாளுமன்ற உறுப்பினர் மரணத்தினால் நடத்தப்பட்டது. நாகப்பட்டினம் மக்களவைத் தொகுதி பட்டியல் சாதியினருக்கு ஒதுக்கப்பட்டது.

1979 வாக்கில் இந்திய தேசிய காங்கிரசிலிருந்து இந்தியப் பொதுவுடைமை கட்சி விலகியிருந்தது. இந்திய பொதுவுடைமை கட்சி வேட்பாளர் கே.முருகையனுக்குத் திராவிட முன்னேற்றக் கழகம் மற்றும் இந்தியப் பொதுவுடைமைக் கட்சி (மார்க்சிஸ்ட்) ஆதரவு தெரிவித்துள்ளன. கொத்தடிமைத் தொழிலாளியான பொதுவுடைமைக் கட்சி வேட்பாளருக்கு அத்தொகுதியில் உள்ள தலித் சமூகங்களிலிருந்து பெரும் ஆதரவு இருந்தது.

அனைத்திந்திய அண்ணா திராவிட முன்னேற்றக் கழகத்தின் வேட்பாளர் மு. மகாலிங்கத்திற்குக் காங்கிரசு (ஐ) ஆதரவு தெரிவித்தது. நாகப்பட்டினம் இடைத்தேர்தலுடன் தஞ்சாவூர் மக்களவைத் தொகுதிக்கும் ஒரே நேரத்தில் இடைத்தேர்தல் நடைபெற்றது. தஞ்சாவூரில் காங்கிரசு (இந்திரா) வேட்பாளரை அதிமுக ஆதரித்தது. அதிமுக மேலிடப் பொறுப்பாளர் எம். ஜி. இராமச்சந்திரன் தேர்தல் பிரச்சாரத்தின் போது இரு தொகுதிகளிலும் சுற்றுப்பயணம் மேற்கொண்டார்  காங்கிரஸ் (இந்திரா) தலைவர் இந்திரா காந்தி தஞ்சாவூரில் மட்டுமே பிரச்சாரம் செய்தார்.

## முடிவுகள்

ஆதாரங்கள்:  

## பின்விளைவு
இந்த இடைத்தேர்தல் வெற்றியினை இடதுசாரி மற்றும் மக்களாட்சி சக்திகளுக்குக் கிடைத்த வெற்றி என்று பொதுவுடைமைக் கட்சி கொண்டாடியது. இருப்பினும், மார்க்சிஸ்ட் கட்சியின் மாநிலத் தலைவர் மிகவும் எச்சரிக்கையான தொனியை எடுத்துக் கொண்டார். இடைத்தேர்தல் முடிவுகள் "தமிழகத்தில் எதேச்சதிகார சக்திகள் இன்னும் வலுவாக இருப்பதைக் காட்டுகிறது" என்று கூறினார். நாகப்பட்டினத்தில் எம். ஜி. இராமச்சந்திரன் கட்சி வேட்பாளரை போதுமான அளவு ஆதரிக்கவில்லை என்று பிரதேச காங்கிரசு குழு (இந்திரா) தலைவர் கடுமையாகக் குற்றம் சாட்டப்பட்டார்.

இதனைத் தொடர்ந்து  நடைபெற்ற 1980 மக்களவை பொதுத் தேர்தலில் நாகப்பட்டினம் தொகுதியில் திமுக வேட்பாளர் தஞ்சை மு. கருணாநிதியிடம் கே.முருகையன் தோல்வியடைந்தார்.

## மேற்கோள்கள்


பகுப்பு:தமிழ்நாட்டில் மக்களவைத் தொகுதி இடைத் தேர்தல்கள்
பிரபோதனம்

**பிரபோதனம்** (*Prabodhanam*)  என்பது இந்தியாவின் கேரளாவில் உள்ள கோழிக்கோடு நகரத்திலிருந்து  மலையாள மொழியில் வெளியிடப்படும் ஒரு வாராந்திரி இசுலாமிய இதழாகும்.
## வரலாறு
பிரபோதனம் 1949 ஆம் ஆண்டில்  ஒரு மாத வெளியீடாகத் தொடங்கியது. ஆனால் பின்னர் 1964 ஆம் ஆண்டு வார இதழாக மாற்றப்பட்டது. இந்த இதழ் அதிகாரப்பூர்வமாக சமாத்-இ-இசுலாமி இந்தின் கேரளக் கிளையுடன் இணைக்கப்பட்டுள்ளது. சமாத்-இ-இசுலாமி இந்தின் கேரள அல்காவின் நிறுவனத் தலைவர்களான வி.பி. முகமது அலி மற்றும் கே.சி. அப்துல்லா மௌலவி ஆகியோரால் பிரபோதனம் பத்திரிகை நிறுவப்பட்டது. கோழிக்கோட்டில் உள்ள இசுலாமிய சேவைகள் அறக்கட்டளை அமைப்பு பிரபோதனத்தின் வெளியீட்டாளராக செயல்படுகிறது. பிரபோதனம் தனது அறுபதாவது ஆண்டு விழாவை 2009 ஆம் ஆண்டில் கொண்டாடியது.
## மேற்கோள்கள்

## புற இணைப்புகள்
*Official website of Prabodhanam Weekly

பகுப்பு:கேரளம்
பகுப்பு:கேரளத்தில் ஊடகங்கள்
அச்சுதன் கூடலூர்

**அச்சுதன் கூடலூர்** ( *Achuthan Kudallur*, 1945-2022) என்பவர் ஒரு கேரள ஓவியர் ஆவார். இவருக்கு கேரள லலிதா கலா அகாடமி பெல்லோஷிப் வழங்கப்பட்டது (2017). இவர் நவீன அரூப ஓவியங்களை வரைவதில் தனக்கென சிறப்பான அடையாளத்தைக் கொண்டிருப்பவர்.
## வாழ்க்கைக் குறிப்பு
இவர் 1945 ஆம் ஆண்டு கேரளத்தின், பாலக்காடு மாவட்டத்தில் உள்ள கூடலூரில் மறைந்த மத் தெக்கேபட் எம்டி பரமேசுவரன் நாயர் மற்றும் கூடலூரைச் சேர்ந்த பருக்குட்டி அம்மா ஆகியோருக்கு மகனாகப் பிறந்தார். எம். டி. வாசுதேவன் நாயர் இவரது தாய் மாமன் ஆவார். மளமல்காவு அரசு. எல்பி பள்ளி. திரிதாலா உயர்நிலைப் பள்ளியில் படித்துவிட்டு, திருச்சூர் மகாராஜா பல தொழில்நுட்பக் கல்லூரியில் சேர்ந்தார். சென்னையில் உள்ள மதராஸ் ஆர்ட் கிளப்பின் கீழ் உள்ள நுண்கலை கல்லூரியில் சேர்ந்தார். துவக்கக் காலத்தில் சிறுகதைகள் எழுதினார். எம். கோவிந்தனின் சமிக்ஷா இதழில் இவரது ‘சிரமுலா வர சரிமவரா’ என்ற கதை வெளியனது. அச்சுதன் கூடலூர், கூடலூர் நில அளவைப் பிரிவில் வரைவாளராக அரசு பணியில் இருந்தார். ஒரு கட்டத்தில் அரசு பணியில் இருந்து விலகி முழுநேர ஓவியராக ஆனார். 1977ல் சென்னை மாக்ஸ்முல்லர் பவன் கண்காட்சியில் அச்சுதன் கூடலூர் உலக கவனத்திற்கு வந்தார்.  திருமணம் செய்துகொள்ளாமல் தனியாக வாழ்ந்துவந்த இவர். 2022 சூலை 18 அன்று சென்னையில் காலமானார்.

## விருதுகள்

* 1988 இல் மத்திய நுண்கலை அகாதமி விருது
* 1982ல் தமிழ்நாடு லலித் கலா அகாதமி விருது
* 2017 - கேரளா லலிதா கலா அகாடமி பெல்லோஷிப்

## குறிப்புகள்

பகுப்பு:பாலக்காடு மாவட்ட மக்கள்
பகுப்பு:2022 இறப்புகள்
பகுப்பு:இந்திய ஓவியர்கள்
பகுப்பு:1945 பிறப்புகள்
மனோரமா வார இதழ்

**மனோரமா வார இதழ்** (*Manorama Weekly*) என்பது என்பது இந்தியாவின் கேரளாவில் உள்ள கோட்டயம் நகரத்திலிருந்து மனோரமா குழும வெளியீடுகளால் வெளியிடப்படும் வாராந்திர மலையாள மொழி உள்ளூர் ஆர்வ இதழாகும். 1937 ஆம் ஆண்டு ஆகத்து மாதம 8 ஆம் தேதி முதல் வெளியிடத் தொடங்கப்பட்டது. இந்தியாவில் அதிகம் விற்பனையாகும் வார இதழான இப்பத்திரிகை 5,82,180 பிரதிகள் விற்கப்படுகிறது. மங்கலம் வார இதழுடன் சேர்ந்து கேரள மக்களிடையே, குறிப்பாக இல்லத்தரசிகள் மத்தியில் மிகவும் பிரபலமான இதழாக இவ்விதழ் வாசிக்கப்படுகிறது. பெயர் மற்றும் உள்ளடக்கத்தின் அடிப்படையில் "மா" வெளியீடுகளின் புனைப்பெயரை இவார்கள் பெற்றுள்ளனர்..

## மேற்கோள்கள்

## வெளியிணைப்புகள்
* Official website

பகுப்பு:கேரளத்தில் ஊடகங்கள்
சிவப்பு நிற சிறிய ஆந்தை

**சிவப்பு நிற சிறிய ஆந்தை** (*Reddish scops owl*)(*ஓட்டசு உரூபெசென்சு*) என்பது தென்கிழக்கு ஆசியாவில் காணப்படும் ஆந்தை சிற்றினம் ஆகும். 

## விளக்கம்
இந்த ஆந்தையின் காதில் குஞ்சத்துடனும் ஒட்டுமொத்த உடலும் சிவப்பு-பழுப்பு தோற்றத்துடன் கூடியது. மிகச் சிறிய ஆந்தை ஆகும். 

அளவு: இதனுடைய உடலின் நீளம் 15 முதல் 18 செ.மீ. வரையிலும் இறக்கையின் நீளம் 12.7 முதல் 13.7 செ.மீ. வரையும், வால் நீளம் 5.8 முதல் 6.8 செ.மீ. வரையிலும் இருக்கும். சிவப்பு நிற சிறிய ஆந்தையின் எடை 70.5 முதல் 83 கிராம் வரை இருக்கும்.

## நடத்தை
இந்த ஆந்தையின் நடத்தைக் குறித்து அதிகம் அறியப்படவில்லை. சிவப்பு நிற சிறிய ஆந்தை இரவாடி வகையினைச் சார்ந்தது. மற்ற சிறிய ஆந்தைகளைக் காட்டிலும் பொதுவாகக் காடுகளில் குறைந்த மட்டத்தில் காணப்படுகிறது.

### குரல்
நல்ல இடைவெளியில் உச்சரிக்கப்படும் "ஹீஓ" என்ற வெற்று ஒலி

### உணவு
பூச்சிகள், முக்கியமாக வெட்டுக்கிளிகள் மற்றும் கிரிகெட்டுகள். இந்த ஆந்தை நண்டுகளை எடுத்துச் செல்வதாகவும் அறியப்படுகிறது.

## இனப்பெருக்கம்
குறைந்த அளவுத் தகவல்களே இதன் இனப்பெருக்கம் குறித்துக் கிடைக்கின்றன. மரத்துளைகள், மற்றும் பழைய பார்பெட் அல்லது மரங்கொத்தி துளைகளில் இனப்பெருக்கம் செய்கின்றன. சாவகம் தீவில், மார்ச் மற்றும் ஏப்ரல் மாதங்களில் முட்டைகள் கண்டுபிடிக்கப்பட்டுள்ளன. மேலும் சூலை நடுப்பகுதியில் ஒரு தாழ்வான கூடு காணப்பட்டது.

## வாழ்விடம்
சிவப்பு சிறிய ஆந்தையானது தாழ் நிலப் பசுமையான, மலையடிவார மற்றும் சப்மண்டேன் காடுகளிலும், முதன்மை மற்றும் இரண்டாம் நிலை காடுகளிலும் காணப்படுகிறது. பெரும்பாலும் தாழ் நிலங்களில் காணப்படும் இந்த ஆந்தைகள் 1350மீ உயரம் வரையும் பதிவு செய்யப்பட்டுள்ளது.

## பரவல்
தாய்லாந்து தீபகற்பத்தின் தெற்குப் பகுதி, மலாய் தீபகற்பம், சுமாத்திரா, சாவகம் மற்றும் போர்னியோ தீவுகளில் காணப்படுகிறது.

## மேற்கோள்கள்

* BirdLife Species Factsheet
* ITIS அறிக்கை

பகுப்பு:ஆந்தைகள்
ராகவ் சதா

**ராகவ் சதா** (*Raghav Chadha*) ஓர் இந்திய அரசியல்வாதி மற்றும் ஆம் ஆத்மி கட்சியின் உறுப்பினர் ஆவார். இவர் இந்தியாவின் பஞ்சாப் மாநிலத்திலிருந்து நாடாளுமன்றத்தின், மாநிலங்களவை  உறுப்பினரானார்.  மேலும் இவர் தில்லி ஜல் வாரியத்தின்  துணைத் தலைவராகவும், டெல்லியில் உள்ள இராஜிந்தர் நகர் சட்டமன்றத் தொகுதியின் சட்டமன்ற உறுப்பினராகவும் இருந்துள்ளார். இவர் பட்டயக் கணக்காளர் பயிற்சி பெற்றவர்.

## தொடக்க வாழ்க்கையும், தொழிலும்
இராகவ் 1988 நவம்பர் 11 அன்று புது தில்லியில் பிறந்தார். தில்லி மாடர்ன் பள்ளியில் பள்ளிக் கல்வியைப் முடித்தார். டெல்லி பல்கலைக்கழகத்தில் பட்டம் பெற்றார். பின்னர் இந்திய பட்டயக் கணக்காளர்கள் நிறுவனத்தில் பட்டயக் கணக்கியல் படிப்பைத் தொடர்ந்தார். அதன் பிறகு இவர் 'லண்டன் ஸ்கூல் ஆஃப் எகனாமிக்ஸ்' க்கு (EMBA) சான்றிதழ் படிப்புக்குச் சென்றார். இவரது ஆரம்பகால வாழ்க்கையில் இவர் டெலாய்ட், சியாம் மல்பானி, கிராண்ட் தோர்ன்டன் உள்ளிட்ட கணக்கியல் நிறுவனங்களில் பணியாற்றினார்.

## அரசியல்
2015 ஆம் ஆண்டு டெல்லி சட்டப் பேரவைத் தேர்தலில் ஆம் ஆத்மி கட்சி பெரும்பான்மையுடன் வெற்றி பெற்றபோது, இராகவ் (26 வயதில்) ஆம் ஆத்மி கட்சியின் தேசியப் பொருளாளராக நியமிக்கப்பட்டார். 2018 ஆம் ஆண்டின் ஏப்ரலில், அப்போதைய மத்திய உள்துறை அமைச்சர் ராஜ்நாத் சிங், சிசோடியாவின் ஆலோசகராக நியமிக்கப்பட்ட 9 ஆலோசகர்களுடன் இவரது நியமனத்தை இரத்து செய்தார்.

2019 ஆம் ஆண்டில், இவர் 2019 மக்களவைத் தேர்தலில் தெற்கு டெல்லி நாடாளுமன்றத் தொகுதியில் போட்டியிட்டார். இவர் தேர்தலில் பாஜக வேட்பாளரான இரமேஷ் பிதுரியிடம்  தோல்வியடைந்து இரண்டாம் இடத்தைப் பிடித்தார். தேர்தலில் போட்டியிட்ட அனைத்து ஆம் ஆத்மி கட்சியினரிலும் அதிகபட்ச வாக்குகளை இவர் பெற்றுள்ளார்.

### டெல்லி சட்டசபையில் எம்.எல்.ஏ
2020 பிப்ரவரி மாதத்தில் இவர் 2020 டெல்லி சட்டப் பேரவைத் தேர்தலில் ராஜிந்திர நகரில் பாஜக வேட்பாளர் ஆர்.பி.சிங்கை எதிர்த்து போட்டியிட்டு வெற்றி பெற்றார். இந்தத் தேர்தலைத் தொடர்ந்து இவர் டெல்லி ஜல் வாரியத்தின் (DJB) துணைத் தலைவராக நியமிக்கப்பட்டார். டெல்லி அரசாங்கத்தில் நீர் இலாகா இவருக்கு ஒதுக்கப்பட்டது.

### ராஜ்யசபாவில் எம்.பி
ஆம் ஆத்மி கட்சியின் தலைவராக இருந்த இவர் பஞ்சாப் சட்டப் பேரவைத் தேர்தலுக்கான ஆம் ஆத்மி பஞ்சாப் இணைப் பொறுப்பாளராக நியமிக்கப்பட்டார். 2022 மார்சு 21 அன்று, டெல்லியின் நான்கு சட்டமன்ற உறுப்பினர்களோடு இவரும் நாடாளுமன்ற மாநிலங்களவை உறுப்பினராகத் தேர்வு செய்யப்பட்டார். 2022 ஆம் ஆண்டு தொடங்கி ஆறு ஆண்டுகாலத்திற்கு இவர் பஞ்சாபில் இருந்து ராஜ்யசபா உறுப்பினர் பதவியில் இருப்பார். 

## சர்ச்சைகள்
2022 ஏப்ரல் மாதம், டெல்லியில் வங்காளதேசம் மற்றும் ரோகிஞ்சாக்களை பாஜக குடியமர்த்தியதாகவும், அதன் மூலம் கலவரத்தை ஏற்படுத்துவதாகவும் இராகவ் கூறினார். இது பெரும் சர்ச்சையை ஏற்படுத்தியது.

### பஞ்சாப் முதலமைச்சரின் ஆலோசகர் குழு தலைவர் பதவியில்
ஆம் ஆத்மி கட்சியைச் சேர்ந்த பகவந்த் மான் பஞ்சாப் முதலமைச்சராகப் பொறுப்பேற்ற பின் இராகவ் சத்தா முதலமைச்சரின் ஆலோசனைக் குழுவின் தலைவராக நியமிக்கப்பட்டார். இதனை எதிர்த்து பஞ்சாப் மற்றும் அரியானா உயர் நீதிமன்றத்தில் வழக்கு தொடுக்கப்பட்டுள்ளது.

## தேர்தல் செயல்திறன்
  

## மேற்கோள்கள்

பகுப்பு:1988 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:வாழும் மக்கள்
பகுப்பு:இந்திய அரசியல் கட்சித் தலைவர்கள்
பகுப்பு:தில்லி அரசியல்வாதிகள்
தமிழக இடைத்தேர்தல்கள், 1997–98

**தமிழக இடைத்தேர்தல்கள், 1997–98** (1997–98 *Tamil Nadu Legislative Assembly by-elections*) என்பது 1997-98ஆம் ஆண்டுகளில் நடைபெற்ற சட்டப்பேரவை இடைத்தேர்தல் ஆகும். தமிழகத்தில் 1997 பிப்ரவரி 8ஆம் தேதி புதுக்கோட்டைச் சட்டமன்றத் தொகுதிக்கு **இடைத்தேர்தல்** நடைபெற்றது. குன்னூர் மற்றும் அருப்புக்கோட்டை ஆகிய இரு சட்டமன்றத் தொகுதிகளுக்கான இடைத்தேர்தல் பிப்ரவரி 22, 1998 அன்று நடைபெற்றது.

இந்த முடிவுகள் திமுகவுக்கு பெரும் அதிர்ச்சியை ஏற்படுத்தியுள்ளது. இருப்பினும், 1996 தேர்தலில் மூன்று இடங்களையும் திமுக கைப்பற்றியது. மேலும் அதிமுக குறிப்பிடத்தக்க முன்னேற்றத்தினைப் பெற்றது. இந்த மூன்று தொகுதிகளிலும் மிகக் குறைந்த வாக்கு வித்தியாசத்தில் தோல்வியடைந்தது.

## தொகுதிகள் மற்றும் முடிவுகள்
ஆதாரம்: இந்திய தேர்தல் ஆணையம்

## [[புதுக்கோட்டை (சட்டமன்றத் தொகுதி)|புதுக்கோட்டை]]

 
 
 

### [[குன்னூர் (சட்டமன்றத் தொகுதி)|குன்னூர்]]

 
 
 

### [[அருப்புக்கோட்டை (சட்டமன்றத் தொகுதி)|அருப்புக்கோட்டை]]

 
 
 

## மேலும் பார்க்கவும்
1. ECI இடைத்தேர்தல் பக்கம்

## மேற்கோள்கள்


பகுப்பு:தமிழ்நாடு சட்டமன்றத் தேர்தல்கள்
மாரோ பியோர்

**மாரோ பியோர் ** () (பிறப்பு:நவம்பர் 17, 1964)  என்பவர் இத்தாலி நாட்டு ஒளிப்பதிவாளர் ஆவார். இவர் டிரெய்னிங் டே (2001), தி ஹைர்: டிக்கர், டியர்ஸ் ஆஃப் தி சன் (2003), ஸ்மோக்கின் ஏசஸ் (2007) மற்றும் தி கிங்டம் (2007) போன்ற படங்களில் பணியாற்றினார். அதைத் தொடர்ந்து 2009 ஆம் ஆண்டு வெளியான அவதார் என்ற திரைப்படத்திற்காக 82ஆவது அகாதமி விருதுகளில் சிறந்த ஒளிப்பதிவாளருக்கான அகாடமி விருதை வென்றார்.

இவர் ட்ரேசி டேக்ஸ் ஆன் என்ற தொலைக்காட்சி தொடரின் ஒளிப்பதிவாளராகவும் பணியாற்றினார். அத்துடன் இசுபைடர்-மேன்: நோ வே ஹோம் படத்திற்கான புகைப்பட இயக்குநராக இருந்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
அதிதி சிங் (அரசியல்வாதி)

**அதிதி சிங்**  *(Aditi Singh)* ஓர் இந்திய அரசியல்வாதி ஆவார். இவர் உத்தரபிரதேச மாநிலத்தில் உள்ள ரேபரலி தொகுதியில் இருந்து 2017 மற்றும் 2022 ஆம் ஆண்டுகளில் வெற்றி பெற்று சட்டமன்ற உறுப்பினராக  உள்ளார். உத்தரபிரதேசத்தின் 17வது மாநிலச் சட்டப் பேரவையில் (2017-2022) இளம் உறுப்பினர்களில் இவரும் ஒருவர். இவர் காங்கிரசில்ல் இருந்து விலகி  2021 இல் பாஜகவில் சேர்ந்தார். 2019 இல், தினேஷ் பிரதாப் சிங்குடனான அரசியல் போட்டியின்  காரணமாக இவர் குண்டர்களால் தாக்கப்பட்டார்  .

## ஆரம்ப கால வாழ்க்கை
அவரது தந்தை  அகிலேஷ் குமார் சிங் பல அரசியல் கட்சிகளுக்காக ரேபரலி சதாரில் ஐந்து முறை சட்டமன்ற உறுப்பினராக தேர்வு செய்யப்பட்டுள்ளார். அமெரிக்காவில் உள்ள டியூக் பல்கலைக்கழகத்தில் மேலாண்மைப் பட்டப்படிப்பில் சேருவதற்கு முன்பு அதிதி டெல்லி மற்றும் முசோரியில் கல்வி பயின்றார். இவர் தனது அரசியல் வாழ்க்கைக்கு முன்பு சமூகப் பணிகளில் ஈடுபட்டார்.

## தொழில்
2017ஆம் ஆண்டு நடைபெற்ற சட்டமன்றத் தேர்தலில் காங்கிரசு சார்பில் போட்டியிட்டு சுமார் 90,000 வாக்குகள் வித்தியாசத்தில் வெற்றி பெற்றார். பாஜக உடனான தொடர்புக்காக காங்கிரசிலிருந்து இடைநீக்கம் செய்யப்பட்ட பிறகு, நவம்பர் 24 அன்று இவர் அதிகாரப்பூர்வமாக  பாஜகவில் சேர்ந்தார். இவர் பஞ்சாப் சட்டப் பேரவையின் நவன்ஷஹர் தொகுதியின் சட்டமன்ற உறுப்பினரான அங்கத் சிங் சைனியை மணந்தார்.

## குறிப்புகள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1987 பிறப்புகள்
அனைத்திந்திய தமிழக முன்னேற்றக் கழகம்

**அனைத்திந்திய தமிழக முன்னேற்றக் கழகம்** (*Anaithinthiya Thamizhaga Munnetra Kazhagam*)(அனைத்திந்திய தமிழர்களின் முன்னேற்றத்திற்கான கூட்டமைப்பு), இந்தியாவின் தமிழ்நாட்டில் உள்ள ஒரு அரசியல் கட்சியாகும். இது இந்தியத் தேர்தல் ஆணையத்தில் பதிவு செய்யப்பட்டுள்ளது, ஆனால் இன்னும் அங்கீகரிக்கப்படவில்லை. இதன் தலைமை நிலையம் கோயம்புத்தூரில் உள்ளது.

## மேற்கோள்கள்
இந்திய தேர்தல் ஆணையம்
பகுப்பு:தமிழக அரசியல் கட்சிகள்
பலாவு ஆந்தை

**பலாவு ஆந்தை** (*Palau owl*)(*ஓட்டசு போடார்கினசு*) என்பது இசுடிரிகிடே ஆந்தைக் குடும்பத்தில் உள்ள ஒரு ஆந்தை சிற்றினமாகும். பலாவ் ஆந்தைகள் அடர் சிவப்பு கலந்த பழுப்பு நிறத்தில் இறகுகள் முழுவதும் சிறிய வெள்ளை புள்ளிகள் சிதறிக்கிடக்கின்றன. இவை பசிபிக் பலாவு தீவுகளில் மட்டுமே காணக்கூடிய அகணிய உயிரியாகும். இங்கு இவை வனப்பகுதி மற்றும் குளம் மரங்கள், பள்ளத்தாக்குகள் மற்றும் சதுப்புநில சதுப்புநிலங்களில் காணப்படுகின்றன. பலாவு ஆந்தைகள் மரங்களின் குழிகளில் கூடு கட்டுகின்றன. குழுக்களாக வாழ்கின்றன. 

பலாவு ஆந்தை முன்பு *பைரோக்லாக்சு* என்ற ஒற்றைச் சிற்றினப் பேரினத்தில் வைக்கப்பட்டது. பின்னர் 2019-ல் வெளியிடப்பட்ட ஒரு மூலக்கூறு தொகுதிப் பிறப்பு ஆய்வின் முடிவுகளின் அடிப்படையில் இது *ஓட்டசு* பேரினத்திற்கு மாற்றப்பட்டது.

## மேற்கோள்கள்

பகுப்பு:ஆந்தைகள்
20வது தொலைக்காட்சி

**20வது தொலைக்காட்சி** அல்லது **20வது டெலிவிசன்** (20th Television) என்பது வால்ட் டிஸ்னி நிறுவனத்தின் ஒரு பகுதியான டிஸ்னி தொலைக்காட்சி இஸ்டுடியோவின் ஒரு அமெரிக்க நாட்டு தொலைக்காட்சி தயாரிப்பு துணை நிறுவனம் ஆகும்.

## மேற்கோள்கள்

## வெளி இணைப்புகள்
* 

பகுப்பு:டிஸ்னி தயாரிப்பு ஸ்டுடியோக்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
எக்கோ (தொலைக்காட்சித் தொடர்)

**எக்கோ** () என்பது 2024 ஆம் ஆண்டு வெளியான அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் இதே பெயரில் வெளியான மார்வெல் காமிக்சு கதாபாத்தித்தை அடிப்படையாகக் கொண்டு டிஸ்னி+ ஓடிடி தளத்திற்காக மரியன் டேயர் என்பவர் உருவாக்கியுள்ளார்.

இந்த தொடர் மார்வெல் இசுடியோசு தயாரிப்பில் மார்வெல் திரைப் பிரபஞ்சத்தின் தொலைக்காட்சித் தொடரின் ஒரு பகுதியாகவும் 2021 ஆம் ஆண்டு வெளியான ஹாக்கி என்ற தொடரின் வழித்தொடரும் ஆகும்.

இது மாயா லோபஸ் தனது சொந்த ஊருக்குத் திரும்புவதையும், அங்கு அவர் தனது கடந்த காலத்தை நினைத்து பார்ப்பதுடன், தனது பூர்வீக அமெரிக்க குடிகளுடம் மீண்டும் இணைந்திருக்க விருபிக்கிறார், மேலும் அவரது குடும்பத்தையும் சமூகத்தையும் அரவணைக்க முயற்சிப்பதே சித்தரிக்கின்றது. இந்த தொடரை சிட்னி பிரீலாண்ட் என்பவர் இயக்க, தலைமை எழுத்தாளராக மரியன் டேயர் என்பவர் பணியாற்றுகிறார். இந்தத் தொடரை 20வது தொலைக்காட்சியும் இணைந்து தயாரித்துள்ளது.

ஹாக்கி தொடரில் இருந்து மீண்டும் நடிகை அலகுவா காக்சு என்பவர் மாயா லோபஸ்/எக்கோ என்ற தனது பாத்திரத்தில் மீண்டும் நடிக்கிறார். இவருடன் இணைந்து சாஸ்கே இசுபென்சர், தாண்டூ கார்டினல், டெவரி ஜேக்கப்சு, கோடி லைட்னிங், கிரகாம் கிரீன், ஜான் மெக்லார்னான், வின்சென்ட் டி'ஓனோஃப்ரியோ மற்றும் சார்லி சாக்ஸ் போன்ற பலர் நடிக்கிறார்கள். இதன் வழித்தொடர் வளர்ச்சி மார்ச் 2021 இல் தொடங்கியது, ஈடன் மற்றும் எமிலி கோஹன் ஆகியோர் தலைமை எழுத்தாளர்களாக இணைக்கப்பட்டனர், மேலும் அலக்வா காக்சு திரும்பி வருவதை உறுதிப்படுத்தினார். நவம்பர் 2021 இல் இந்தத் தொடர் முறையாக அறிவிக்கப்பட்டது, மரியன் டேயர் தலைமை எழுத்தாளராகப் பணியாற்றுவது தெரியவந்தது, சிட்னி பிரீலாண்ட் என்பவர் மார்ச் 2022 க்குள் இயக்குநராக உறுதி செய்யப்பட்டது. இந்த தொடரின் படப்பிடிப்பு ஏப்ரல் பிற்பகுதியில் தொடங்கியது மற்றும் செப்டம்பர் 2022 வரை நீடித்ததது,

எக்கோ தொடர் டிஸ்னி+ குலு போன்ற ஊடகங்களில் சனவரி 9, 2024 அன்று ஐந்து அத்தியாயங்களைக் கொண்டதாக வெளியிடப்பட்டது. இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதி ஒரு பகுதியாகும் மற்றும் "மார்வெல் ஸ்பாட்லைட்" பேனரின் கீழ் முதல் தொடராகும்.

## மேற்கோள்கள்

## வெளிப்புற இணைப்புகள்
* 

பகுப்பு:2024 இல் தொடங்கிய தொலைக்காட்சி நிகழ்ச்சிகள்
பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:குற்ற தொலைக்காட்சித் தொடர்கள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:நாடகத் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:2024 இல் நிறைவடைந்த தொலைக்காட்சி நிகழ்ச்சிகள்
சுலாவெசி சிறிய ஆந்தை

**சுலாவெசி சிறிய ஆந்தை** (*ஓட்டசு மனடென்சிசு*) என்பது இந்தோனேசியாவின் சுலாவெசி தீவில் காணப்படும் ஆந்தை சிற்றினமாகும்.

பாங்காய் சிறிய ஆந்தை (*ஓட்டசு மெண்டேனி*) முன்பு துணையினமாகக் கருதப்பட்டது. ஆனால் 2021-ல் பன்னாட்டு பறவையியல் மாநாடு தனிச்சிற்றினமாக பிரித்து அறிவித்தது.

## விளக்கம்
மஞ்சள் நிற கண்கள் மற்றும் இறகுகள் கொண்ட காதுகளுடன் கூடிய சிறிய பழுப்பு நிற ஆந்தை இதுவாகும். தலை சதுர வடிவத்திலிருக்கும். பரந்த சிதறிய கருமை மற்றும் வெளிறிய அடையாளங்களுடன் உடல் முழுவதும் பழுப்பு நிறம் காணப்படும். காடு மற்றும் காடுகளின் விளிம்பில் உள்ள தாழ் நிலங்களிலிருந்து கீழ் மலைகள் வரை காணப்படுகிறது. 

## மேற்கோள்கள்

## வெளி இணைப்புகள்
* 
* Data related to Otus manadensis at Wikispecies

பகுப்பு:ஆந்தைகள்
பகுப்பு:சுலாவெசி
காரணம்பேட்டை

**காரணம்பேட்டை** என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டத்தில், பல்லடம் வட்டாரத்தில் அமைந்துள்ள ஒரு நகரம் ஆகும். இது கோவையின் புறநகர்ப் பகுதி ஆகும். இது திருச்சிராப்பள்ளி மற்றும் கோயம்புத்தூரை இணைக்கும் தேசிய நெடுஞ்சாலை 81 இல் அமைந்துள்ளது. அன்னூர் மற்றும் காமநாயக்கன்பாளையத்தை இணைக்கும் மாநில நெடுஞ்சாலை இவ்வூர் வழியாக செல்கிறது.

இது பல்லடம் மாநில சட்டமன்றத் தொகுதி மற்றும் கோயம்புத்தூர் நாடாளுமன்றத் தொகுதிக்கு உட்பட்ட பகுதி ஆகும்.

## மக்கள் தொகை
2011 ம் ஆண்டு மக்கள் தொகை கணக்கெடுப்பு படி இவ்வூரில் 4,561 பேர் வசிக்கின்றனர். இதில் 53% ஆண்களும் 47% பெண்களும் வசிக்கின்றனர். இந்த ஊர் பல்லடம் காவல் நிலைய எல்லைக்கு உட்பட்டது.

## குறிப்புகள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
சான் டியேகோ காமிக்-கான்

**சான் டியேகோ காமிக்-கான்** அல்லது **காமிக்-கான் இன்டர்நேஷனல்** () என்பது அமெரிக்க நாட்டு காமிக் புத்தக மாநாடு மற்றும் இலாப நோக்கற்ற பல வகை பொழுதுபோக்கு நிகழ்வு ஆகும். இது 1970 ஆம் ஆண்டு முதல் அமெரிக்காவின் கலிபோர்னியாவின் சான் டியேகோவில் ஆண்டுதோறும் நடத்தப்படுகிறது. இதன் இணையதளத்தில் கொடுக்கப்பட்டுள்ள பெயர், **காமிக்-கான் இன்டர்நேஷனல்: சான் டியேகோ** ஆனால் இது பொதுவாக **காமிக்-கான்** அல்லது **சான் டியேகோ காமிக்-கான்** அல்லது **சாடிகாகா** என அழைக்கப்படுகிறது.

இது 1970 இல் ஷெல் டோர்ஃப், ரிச்சர்ட் ஆல்ஃப், கென் க்ரூகர், ரான் கிராஃப் மற்றும் மைக் டவ்ரி ஆகியோர் அடங்கிய சான் டீகன்ஸ் குழுவால் **கோல்டன் ஸ்டேட் காமிக் புக் கன்வென்ஷனாக** இந்த மாநாடு நிறுவப்பட்டது. பின்னர் இது **சான் டியாகோ காமிக் புத்தக மாநாடு** என்று பெயர் மாற்றப்பட்டு அழைக்கப்பட்டது. இந்த மாநாடு சான் டியாகோவில் உள்ள சான் டியாகோ கன்வென்ஷன் சென்டரில் கோடையில் (ஜூலையில் 2003 முதல்)  நான்கு நாள் நிகழ்வாக (வியாழன்-ஞாயிறு) நடைபெறும். அத்துடன் இந்த மாநாட்டில் உத்தியோகபூர்வ திறப்புக்கு முந்தைய புதன்கிழமை மாலை முதல் நான்கு நாட்களிலும் பல வல்லுநர்கள், கண்காட்சியாளர்கள் மற்றும் முன் பதிவுசெய்யப்பட்ட விருந்தினர்கள் நிகழ்விற்கு முந்தைய "முன்னோட்ட இரவு" நிகழ்ச்சியில் கலந்துகொள்ளலாம்.

இந்த காமிக்-கான் நிறுவனம் 1974 ஆம் ஆண்டு முதல் வருடாந்திர இன்க்பாட் விருதை விருந்தினர்கள் மற்றும் பிரபலமான கலைத் தொழில்களில் ஆர்வமுள்ள நபர்களுக்கும் காமிக்-கானின் இயக்குநர்கள் குழு மற்றும் மாநாட்டுக் குழு உறுப்பினர்களுக்கும் வழங்கி வருகிறது. இது வில் ஈஸ்னர் விருதுகளின் இல்லமாக கருதப்படுகின்றது.

இந்த மாநாட்டில் முதலில் முதன்மையாக காமிக் புத்தகங்கள் மற்றும் அறிவியல் புனைகதை/கற்பனை தொடர்பான திரைப்படம், தொலைக்காட்சி மற்றும் இதே போன்ற பிரபலமான கலைகளைக் காட்சிப்படுத்திய திகில், மேற்கத்திய இயங்குபடம், அனிமே, மங்கா, பொம்மைகள் உட்பட கிட்டத்தட்ட அனைத்து வகைகளிலும் பரவலர் பண்பாடு மற்றும் பொழுதுபோக்கு கூறுகள் போன்றவை சேர்க்கப்பட்டுள்ளது. அத்துடன் அட்டை விளையாட்டுகள், நிகழ்பட ஆட்டம், இணையவரைகதைகள் மற்றும் கனவுருப்புனைவு நாவல்களும் காட்ச்சிப்படுத்தப்படும். 2010 மற்றும் ஒவ்வொரு ஆண்டும், 130,000க்கும் அதிகமான பங்கேற்பாளர்களுடன் சான் டியாகோ மாநாட்டு மையத்தில் பங்குகொள்வாரக்ள். பெரும் கூட்டத்தை ஈர்ப்பதோடு மட்டுமல்லாமல், உலகின் மிகப்பெரிய வருடாந்திர காமிக் மற்றும் பாப் கலாச்சார விழா உட்பட பல கின்னஸ் உலக சாதனைகளை இந்நிகழ்வு கொண்டுள்ளது. கோவிட்-19 பெருந்தொற்றுநோய் காரணமாக இந்த நிகழ்வு இரண்டு முறை ரத்து செய்யப்பட்டது.

## மேற்கோள்கள்

பகுப்பு:1970 நிறுவனங்கள்
பகுப்பு:ஐக்கிய அமெரிக்காவில் நிகழ்வுகள்
டிஸ்னி+ டே

**டிஸ்னி+ டே** () என்பது அமெரிக்க நாட்டைச் சேர்ந்த வால்ட் டிஸ்னி நிறுவனம் தனது டிஸ்னி+, குலு மற்றும் ஸ்டார்+ போன்ற ஓடிடி தளத்தில் ஸ்ட்ரீமிங் சேவைகளை மேம்படுத்துவதற்காக நடத்தப்படும் வருடாந்திர மெய்நிகர் நிகழ்வாகும், இதில் த வால்ட் டிஸ்னி ஸ்டுடியோஸ் தயாரித்த புதிய திரைப்படங்கள் மற்றும் தொலைக்காட்சி தொடர்களின் அறிவிப்புகள் இடம்பெறுகின்றன.

இந்த நிகழ்வு 2021 இல் டிஸ்னி+ இன் இரண்டாம் ஆண்டு நிறைவு விழாவுடன் தொடங்கப்பட்டது, மேலும் செப்டம்பர் 8, 2022 அன்று மீண்டும் தொடங்கும். மேலும் இது 2021 நிகழ்வு பார்வையாளர்கள் மற்றும் வர்ணனையாளர்களால் மோசமாக விமர்சிக்கப்பட்டது, அத்துடன் டிஸ்னியின் அறிவிப்புகளை ஒரு வடிவத்தில் வெளியிடுவதற்கான டிஸ்னியின் முடிவு விமர்சனத்துடன் இருந்தது.

## மேற்கோள்கள்

## வெளி இணைப்புகள்
* 

பகுப்பு:டிஸ்னி+
பகுப்பு:2021 நிறுவனங்கள்
பகுப்பு:ஐக்கிய அமெரிக்காவில் நிகழ்வுகள்
தோகியன் பாறு ஆந்தை

**தோகியன் பூபுக் ஆந்தை** அல்லது **தோகியன் பாறு ஆந்தை** (*நினாக்சு புர்கானி*) என்பது 2004-ல் புதியதாக விவரிக்கப்பட்ட ஒரு ஆந்தை (*இசுட்ரிகிடே*) சிற்றினம் ஆகும். இது இந்தோனேசியாவின் சுலாவெசி கடற்கரையில் டோமினி வளைகுடாவில் உள்ள ஒரு தீவுக்கூட்டமான தோகியன் குழுவில் உள்ள மூன்று தீவுகள் மட்டுமே காணப்படுகிறது. இந்த புதிய சிற்றினம் 25 திசம்பர் 1999 அன்று கண்டுபிடிக்கப்பட்டது.

இதனுடைய சிற்றினப் பெயர் புர்கான் என்று அழைக்கப்படும் இந்தோனேசிய இயற்கை பாதுகாவலரைப் போற்றும் விதமாக இடப்பட்டது.

## மேற்கோள்கள்

## வெளி இணைப்புகள்
* பேர்ட் லைஃப் இன்டர்நேஷனல்

பகுப்பு:ஆந்தைகள்
பகுப்பு:சுலாவெசி
மே. சி. தூயமணி

**மே. சி. தூயமணி** (*M. C. Thooyamani*)(பிறப்பு 17 செப்டம்பர் 1937) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் கூட்டுறவு குடியிருப்பு பகுதியினைச் சார்ந்தவர். பள்ளிக் கல்வியினை மேட்டுப்பாளையம் உயர்நிலைப் பள்ளியில் பயின்றுள்ளார். தூயமணி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேட்டுப்பாளையம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1937 பிறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
கேரளீயம்

**கேரளீயம்** (*Keraleeyam*) இந்தியாவின் கேரள மாநிலத்தில் உள்ள திருச்சூரில் இருந்து வெளியிடப்படும் மலையாள மொழி மாத இதழாகும். பொது ஆர்வ இதழான இது சக்ரத்தாயுதே கேரளீயம் என்றும் அழைக்கப்படுகிறது. 1998 ஆம் ஆண்டு நவம்பர் மாதத்தில்  ஒரு மாதப் பத்திரிகையாக வெளியிடப்பட்டது. பின்னர் இரு வார இதழாகவும் பின்னர் ஒரு சிறுபத்திரிகையாகவும் மாறியது. 2005 ஆம் ஆண்டு முதல் கேரளீயம் மாத இதழாக வெளிவருகிறது. கேரளீயம் கூட்டாய்மா' வெளியீட்டாளரின் முன்முயற்சியால்  விவசாயம், சுகாதாரம், சுற்றுச்சூழல், மனித உரிமைகள், கல்வி, பாலின சமத்துவம், தலித் மற்றும் ஆதிவாசிகள் போன்ற மக்களின் அடிப்படைப் பிரச்சினைகளை கேரளீயம் முன்வைக்கிறது. கேரளீயம்  இதழ் கேரளாவில் நடந்த பல மக்கள் போராட்டங்களுக்கு ஆதரவு காட்டியுள்ளது.

2014 ஆம் ஆண்டு டிசம்பர் மாதத்தில்  மாவோயிசுட்டுடன் தொடர்பு இருப்பதாகக் கூறி கேரள காவல்துறையால் கேரளீயம்  அலுவலகம் சேதப்படுத்தப்பட்டது. மூன்று பேர் காவலில் வைக்கப்பட்டனர் ஆனால் முழுமையான விசாரணைக்குப் பிறகு அடுத்த நாள் இவர்கள் விடுவிக்கப்பட்டனர்.
## மேற்கோள்கள்

## புற இணைப்புகள்
* Official website

பகுப்பு:கேரளம்
பகுப்பு:கேரளத்தில் ஊடகங்கள்
தி. சி. திம்மராய கவுண்டர்

**தி. சி. திம்மராய கவுண்டர்** (*T. C. Thimmaraya Gounder*)(பிறப்பு 15 திசம்பர், 1915) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் வேலூர் மாவட்டம் ஆத்தூர் குப்பம் பகுதியினைச் சேர்ந்தவர். இவர் நாட்டறம்பள்ளி உயர்நிலைப் பள்ளியில் கல்வி பயின்றுள்ளார். திம்மராய கவுண்டர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக நாட்ராம்பள்ளி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1915 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஸ்ரீ மகாராஜா

**ஸ்ரீ மகாராஜா** (மலாய் மொழி: *Paduka Sri Maharaja*; ஆங்கிலம்: *Sri Maharaja*); என்பவர் சிங்கபுர இராச்சியத்தின் நான்காவது அரசர். ஸ்ரீ ராணா விக்கிரமா என்பவரின் மூத்த மகன் ஆவார். 

இவர் 1375-ஆம் ஆண்டில் இருந்து 1389-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு **தமியா ராஜா** *(Damia Raja)* என்று அழைக்கப்பட்டார். 

## பொது
செஜாரா மெலாயு எனும் மலாய் இலக்கிய வரலாற்றுச் சான்றுகளில், ஸ்ரீ மகாராஜாவின் ஆட்சியின் போது சிங்கபுரக் கடற்கரையை வாள் மீன்கள் தாக்கிய நிகழ்வுடன் குறிக்கப்படுகிறது.

ஆங் நாடிம் *(Hang Nadim)* எனும் சிறுவன், வாள்மீன்களின் தாக்குதலைத் தடுக்க ஒரு புத்திசாலித்தனமான தீர்வை வழங்கினான். ஸ்ரீ மகாராஜா ஆரம்பத்தில் நன்றியுடன் இருந்தார். 

### தானா மேரா

ஆனாலும், சிறுவனின் புத்திசாலித் தனத்தால் அவருக்கு அச்சுறுத்தல்கள் ஏற்படலாம் எனத் தவறுதலாக அறிவுரை வழங்கப்பட்டார். அரசவை அமைச்சர்களின் பேச்சைக் கேட்டு அந்தச் சிறுவனை தூக்கிலிட உத்தரவிட்டார். 

தூக்கிலிடப்பட்ட ஆங் நாடிமின் இரத்தம், சிங்கப்பூர் நிலத்தின் ஒரு பகுதியைச் சிவப்பு நிறத்தில் கறை படுத்தியதாகக் கூறப்படுகிறது. அதனால் சிங்கப்பூரின் அந்தப் பகுதிக்கு தானா மேரா *(Tanah Merah)* எனும் பெயர் வந்ததாகச் சொல்லப் படுகிறது.

### பரமேசுவரா

1389-ஆம் ஆண்டில், ஸ்ரீ மகாராஜாவுக்குப் பிறகு அவரின் மகன் பரமேசுவரா என்பவர் சிங்கபுர இராச்சியத்தின் அரியணையில் அமர்ந்தார். இவர்தான் மலாக்கா நகரத்தையும்; மலாக்கா சுல்தானகத்தையும் தோற்றுவித்தவர்.

## மேற்கோள்கள்

## நூல்கள்
*Singapore and the Silk Road of the Sea, 1300–1800
*
*
*
*
## மேலும் காண்க
* துமாசிக்
* சிங்கப்பூரின் வரலாறு
* சிங்கபுர இராச்சியம்
* நீல உத்தமன்

## வெளிப்புற இணைப்புகள்

பகுப்பு:மலேசிய வரலாறு
பகுப்பு:சிங்கப்பூரின் வரலாறு
பகுப்பு:இந்தோனேசிய வரலாறு
பகுப்பு:சிங்கப்பூர் அரசர்கள்
இரமாகாந்த் அச்ரேக்கர்

**இரமாகாந்த் விட்டல் அச்ரேக்கர்** (*Ramakant Achrekar*) (1932 - 2 ஜனவரி 2019)  மும்பையைச் சேர்ந்த இந்திய துடுப்பாட்டப் பயிற்சியாளர் ஆவார். மும்பையின் தாதரில் உள்ள சிவாஜி பூங்காவில் இளம் துடுப்பாட்ட வீரர்களுக்கு பயிற்சியளிப்பதில் இவர் மிகவும் பிரபலமானவர் (குறிப்பாக சச்சின் டெண்டுல்கர் ). மும்பை துடுப்பாட்ட அணியின் தேர்வாளராகவும் இருந்தார். 1990-இல் துரோணாச்சார்யா விருதையும் 2010 இல் பத்மசிறீ விருதையும் வென்றார்

## ஆரம்ப வாழ்க்கையும் தொழிலும்
இரமாகாந்த் விட்டல் அச்ரேக்கர் 1932-இல் பிறந்தார். இவரது விளையாட்டு வாழ்க்கை இவரது பயிற்சி வாழ்க்கையைப் போல வேறுபடுத்தப்படவில்லை. 1943-இல் துடுப்பாட்ட விளையாடத் தொடங்கினார். 1945 இல், *நியூ ஹிந்த் ஸ்போர்ட்ஸ்* சங்கத்திற்காக விளையாடினார். இவர் *யங் மகாராஷ்டிரா* XI, *குல் மோஹர் மில்ஸ்* மற்றும் மும்பை துறைமுகம் போன்ற அணிக்காகவும் விளையாடினார். 1963 இல் மொயின்-உத்-தௌலா தங்கக் கோப்பைப் போட்டியில் ஐதராபாத்து அணிக்கு எதிராக *ஸ்டேட் பேங்க் ஆஃப் இந்தியா*வுக்காக ஒரே ஒரு முதல் தரத் துடுப்பாட்டப் போட்டியில் விளையாடினார். .

இவரது சொந்த வாழ்க்கையையும் , எழுச்சியூட்டும் தொழில் வாழ்க்கையை பத்திரிகையாளர் குணால் புரந்தரே, *ரமாகாந்த் அச்ரேக்கர்: மாஸ்டர் பிளாஸ்டர்ஸ் மாஸ்டர்* என்ற சுயசரிதையில் ஆவணப்படுத்தியுள்ளார். இந்த புத்தகம் *விஸ்டன் இந்தியா அல்மனாக்* உட்பட பல்வேறு வெளியீடுகளின் விமர்சனப் பாராட்டைப் பெற்றுள்ளது.

## பயிற்சி வாழ்க்கை
சிவாஜி பூங்காவில் *காமத் மெமோரியல்* துடுப்பாட்ட சங்கத்தை நிறுவினார். தேர்வுத் துடுப்பாட்ட வீரர்கள் சச்சின் டெண்டுல்கர், அஜித் அகர்கர், சந்திரகாந்த் பண்டிட், வினோத் காம்ப்ளி, ரமேஷ் பவார் மற்றும் பிரவின் ஆம்ரே உட்பட பல வீரர்களுக்கு இவர் பயிற்சி அளித்து வளர்த்தார். இந்தியத் துடுப்பாட்டத்தின் தரத்தை உயர்த்த பயிற்சியாளராக தன்னை அர்ப்பணித்தார். இச்சங்கம் தற்போது இவரின் மகள் விசாகா தல்வி மற்றும் கல்பனா முர்கர், பேரன் சோஹம் தல்வி மற்றும் பிரதோஷ் மாயேகர் ஆகியோரால் நடத்தப்படுகிறது. இவர் 1945 காலகட்ட துடுப்பாட்டத்தில் ஒரு மேதையாக ஆவார்.

## இறப்பு
இரமாகாந்த் அச்ரேக்கர் 2019 ஜனவரி 2 அன்று முதுமைக் கோளாறு காரணமாக மரணமடைந்தார். இறுதிச் சடங்கில் சச்சின் டெண்டுல்கர் உட்பட ஏராளமான பிரபலங்கள் கலந்து கொண்டனர்.

## விருதுகளும் அங்கீகாரமும்

* 1990 ஆம் ஆண்டில், துடுப்பாட்ட பயிற்சிக்கான இவரது சேவைகளுக்காக துரோணாச்சார்யா விருது வழங்கி கௌரவிக்கப்பட்டார்.
* 2010 ஆம் ஆண்டு, 7 ஏப்ரல் 2010 அன்று புது தில்லியில் உள்ள குடியரசுத் தலைவர் இல்லத்தில் அப்போதைய இந்திய குடியரசுத் தலைவர் பிரதிபா பாட்டில் அவர்களால் விளையாட்டுப் பிரிவில் நாட்டின் உயரிய குடிமக்களின் விருதுகளில் ஒன்றான பத்மசிறீ விருதைப் பெற்றார்.
* 2010 ஆம் ஆண்டு, பிப்ரவரி 12 ஆம் தேதி, இந்தியத் துடுப்பாட்ட அணியின் அப்போதைய பயிற்சியாளராக இருந்த கேரி கிர்ஸ்டனால் இவருக்கு 'வாழ்நாள் சாதனையாளர்' விருது வழங்கப்பட்டது. *ஸ்போர்ட்ஸ் இல்லஸ்ட்ரேட்டட்* மூலம் விளையாட்டில் பல்வேறு பிரிவுகளுக்கு வழங்கப்பட்ட விருதுகளின் ஒரு பகுதியாக இந்த விருது இருந்தது.

## மேலும் படிக்க
* 
## சான்றுகள்

## வெளி இணைப்புகள்
* 
* 

பகுப்பு:சச்சின் டெண்டுல்கர்
பகுப்பு:இந்தியத் துடுப்பாட்டக்காரர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:துரோணாச்சார்யா விருது பெற்றவர்கள்
பகுப்பு:2019 இறப்புகள்
பகுப்பு:1932 பிறப்புகள்
கான்பூர் மின்சார வழங்கல் நிறுவனம்

**கான்பூர் மின்சார வழங்கல் நிறுவனம்** (*Kanpur Electricity Supply Company*) இந்தியாவின் உத்தரப் பிரதேச மாநிலத்திலுள்ள கான்பூரில் அமைந்துள்ள ஒரு மின்சார நிறுவனம் ஆகும். முன்னதாக இந்நிறுவனம் கான்பூர் மின்சார வழங்கல் ஆணையம் என்று அழைக்கப்பட்டது. உத்தரப் பிரதேச மின்சார ஆணைய நிறுவனத்தின் ஒரு பகுதியாக உத்தரப் பிரதேச அரசு நிறுவனம் இதை 2000 ஆம் ஆண்டு சனவரி மாதம் 14 ஆம் தேதியன்று உருவாக்கியது. கான்பூர் நகராட்சி ஆணையத்தின் கீழ் உள்ள முழுப் பகுதிக்கும் இந்நிறுவனம் மின்சாரம் வழங்குகிறது.

கான்பூர் நகரத்தில் மின்சாரம் வழங்கவும், மின்சாரத்தை மொத்தமாக வழங்குவதற்கும் கான்பூர் மின்சார விநியோக நிறுவனம் பொறுப்பாகும். 427,158 எண்ணிக்கைக்கும் மேற்பட்ட நுகர்வோருக்கு இந்நிறுவனம் மின்சாரம் வழங்குகிறது. சுமார் 350,000 உள்நாட்டு நுகர்வோர், 73 ஆயிரம் வணிகர்கள் உட்பட சிறிய, நடுத்தர, பெரிய மற்றும் கனரக மின் இணைப்புகள் உட்பட 8 ஆயிரம் பேர் இந்நுகர்வோர் பட்டியலில் அடங்குவர். 33/6.6 கிலோவாட்டு  அளவிலான 61 மின் துணை நிலையங்கள், 11 கிலோவாட்டு  அளவிலான 333 ஊட்டு நிறுவனங்கள் மற்றும் பல்வேறு நிலைகளில் 3000 எண்ணிக்கைக்கும் மேற்பட்ட வழங்கு மின்மாற்றிகளை அடிப்படையாகக் கொண்ட வலைப்பின்னல் மூலம் அனைத்து நுகர்வோருக்கும் இந்நிறுவனம் மின்சாரத்தை அளிக்கிறது. தற்போது சௌமியா அகர்வால் கான்பூர் மின்சார வழங்கல் நிறுவனத்தின் நிர்வாக இயக்குநராக உள்ளார்.
## மேற்கோள்கள்

## புற இணைப்புகள்
* Official website 

பகுப்பு:கான்பூர் மாவட்டம்
பகுப்பு:உத்தரப் பிரதேசம்
பகுப்பு:இந்திய நிறுவனங்கள்
தொ. ப. சீனிவாசன்

**தொ. ப. சீனிவாசன்** (*T. P. Srinivasan*)(பிறப்பு ஆகத்து 1929) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவண்ணாமலை மாவட்டம் போளூர் பகுதியினைச் சேர்ந்தவர். சீனிவாசன் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக போளூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.''

### சட்டமன்ற உறுப்பினராக

## மேற்கோள்கள்

பகுப்பு:1929 பிறப்புகள்
பகுப்பு:திருவண்ணாமலை மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
விவிலிய இறையியல்

**விவிலிய இறையியல்** அல்லது **வேதாகம இறையியல்** எனப்படும் பதத்தை விவிலிய அறிஞர்கள் வெவ்வேறு வழிகளில் பயன்படுத்த முனைந்திருப்பதால், இதை எளிதில் வரையறுப்பது கடுமை.

எனினும், **விவிலிய இறையியல்** என்பது விவிலியம் (பொதுவாக கிறிஸ்தவ வேதம்) எவ்வாறு ஒரே ஒத்திசைவான செய்தியைக் கொண்ட ஒரு நூலாக இணைக்கப்பட்டுள்ளது என்பதைப் கண்டறிவதற்கான வழியாகும். குறிப்பாக அதன் தெய்வீக படைப்புரிமையின் காரணமாக அதாவது கடவுள் விவிலியத்தின் நூலாசிரியராய் இருப்பின் எவ்வாறு இவை அவர் விரும்புகின்ற விதமாக நாம் படிக்க உதவுகிறது என்பதே விவிலிய இறையியல்.

பெரும்பாலானோர் விவிலிய இறையியலை ஒரு குறிப்பிட்ட முறையாக அல்லது விவிலிய ஆய்வுகளுக்குள் வலியுறுத்தினாலும், சில அறிஞர்கள் இந்த வார்த்தையை அதன் தனித்துவமான உள்ளடக்கத்தைக் குறிப்பிடவும் பயன்படுத்தியுள்ளனர். இந்த புரிதலில், முறையான இறையியல் வலியுறுத்தும் நூல்களுக்கு இடையே தர்க்கரீதியான பகுப்பாய்வு மற்றும் இயங்கியல் தொடர்பு இல்லாமல், விவிலிய இறையியல் ஒரு தொகுப்பு மற்றும் விவிலியத் தரவுகளை மறுபரிசீலனை செய்வதோடு மட்டுப்படுத்தப்பட்டுள்ளது.

சில அறிஞர்கள் பழைய ஏற்பாடு அல்லது எபிரேய விவிலியம் மீது கவனம் செலுத்துகின்றனர் மற்றும் பழைய ஏற்பாட்டு இறையியல் துறையில் விழுகின்றனர். இந்தத் துறையானது ஒரு கிறிஸ்தவ முயற்சியாகத் தொடங்கியது மற்றும் ஆரம்பகால வெளிப்பாடு பற்றிய ஒரு புறநிலை அறிவை வழங்குவதை நோக்கமாகக் கொண்டது, இந்த விவிலிய நூல்கள் மற்றும் அவற்றின் வரலாற்று சூழல்களுடன் மட்டுமே முடிந்தவரை வேலை செய்தது, இருபதாம் நூற்றாண்டில் இது மற்ற குரல்கள் மற்றும் பார்வைகளால் அறிவிக்கப்பட்டது. முக்கிய அறிஞர்களில் வால்டர் ஐக்ரோட், கெர்ஹார்ட் வான் ராட், ஃபிலிஸ் ட்ரிபிள் மற்றும் ஜான் லெவன்சன் ஆகியோர் அடங்குவர். 

மற்றவர்கள் புதிய ஏற்பாட்டில் கவனம் செலுத்துகிறார்கள்; புதிய ஏற்பாட்டு இறையியல் துறையும் இந்த ஆவணங்கள் மற்றும் அவற்றின் வரலாற்று சூழல்களின் எல்லைக்குள் இருந்து புரிந்து கொள்ள முயல்கிறது. முக்கிய அறிஞர்களில் ருடால்ஃப் புல்ட்மேன், ஹென்ட்ரிகஸ் போயர்ஸ் மற்றும் என்டி ரைட் ஆகியோர் அடங்குவர்.

## நற்செய்திவாதம்
நற்செய்திவாதத்தில், விவிலிய இறையியல் என்பது இறையியலின் ஒரு துறையாகும், இது விவிலிய வெளிப்பாட்டின் படிப்படியான முன்னேற்ற தன்மையை வலியுறுத்துகிறது. கிரேமே கோல்சுவொர்த்தி விவிலிய இறையியலுக்கும் முறைப்படுத்தப்பட்ட இறையியலுக்கும் உள்ள தொடர்பை பின்வருமாறு விளக்குகிறார்:

Gregory Beale, Kevin Vanhoozer, Geerhardus Vos ( *Biblical Theology: Old and New Testaments* ), Herman Nicolaas Ridderbos ( *The Coming of the Kingdom* ), Meredith Kline ( *Kingdom Prologue* ), Graeme Goldsworthy ( *திட்டத்தின் படி*, *நற்செய்தி மற்றும் ராஜ்யம்* ), வாகன் ராபர்ட்ஸ் ( *கடவுளின் பெரிய படம்* ), ஜேம்ஸ் ஹாமில்டன் ( *தீர்ப்பின் மூலம் இரட்சிப்பில் கடவுளின் மகிமை* ), மற்றும் பீட்டர் ஜென்ட்ரி மற்றும் ஸ்டீபன் வெல்லும் ( *உடன்படிக்கை மூலம் இராச்சியம்: உடன்படிக்கைகளின் விவிலிய-இறையியல் புரிதல்* )  இந்த அணுகுமுறையை பிரபலப்படுத்த உதவியுள்ளனர். திருவிவிலியம். பழைய பிரின்ஸ்டன் இறையியலாளர் கீர்ஹார்டஸ் வோஸ் ( *விவிலிய இறையியல்: பழைய மற்றும் புதிய ஏற்பாடுகள்* ) இந்த ஆய்வுத் துறையை ஒப்புதல் பாரம்பரியத்தில் கொண்டு வருவதற்கு மிகவும் முக்கியமானது. அவர்கள் விவிலியத்தின் செய்தியை "கடவுளின் ஆட்சி மற்றும் ஆசீர்வாதத்தின் கீழ் கடவுளின் இடத்தில் கடவுளின் மக்கள்" (Greeme Goldsworthy, *Gospel and Kingdom*, Paternoster, 1981 இல்) என்று சுருக்கமாகக் கூறுகின்றனர்.

## மேற்கோள்கள்

பகுப்பு:விவிலியம்
விவிலிய விளக்க விதிமுறை

[thumb| [எசாயா (நூல்)|ஏசாயா நூலிற்கு விவிலியமொன்று திறக்கப்பட்டுள்ளது]]
**விவிலிய விளக்க விதிமுறை** அல்லது **வேத விளக்க விதிமுறை** (ஆங்கிலத்தில்**: Exegesis**) / / ˌɛksɪˈdʒiːsɪs / ; கிரேக்கத்திலிருந்து ,  , "வெளியே வழிநடத்திக் கொண்டு வருதல் to lead out") என்பது ஒரு உரையின் முக்கியமான விளக்கம் அல்லது ஒரு உரையின் பொருள்விளக்கமாகும். மரபு வழக்கில் இந்தப் பதத்தை முதன்மையாக சமய நூல்களுடன், குறிப்பாக விலியத்துடனான ஆய்வீற்கு பயன்படுத்தப்பட்டது. புதுமைக்கால பயன்பாட்டில், விளக்க விதிமுறை என்பது சமய நூல்கள் மட்டுமல்லாது, மெய்யியல், இலக்கியம் அல்லது வேறு எந்த எழுத்து வகையையும் உட்படுத்திய எந்தவொரு உரையின் விமர்சன/திறனாய்வு விளக்கங்களையும் உள்ளடக்கியது. *விவிலிய விளக்க விதிமுறை* என்ற சொற்றொடர் இப்போது விவிலியத்தின் ஆய்வுகளை மற்ற விமர்சன உரை விளக்கங்களிலிருந்து வேறுபடுத்த பயன்படுத்தப்படுகிறது. இச்சொற்றொடர் கிறிஸ்தவ போதகர் ஆர். பாலா என்பவரால் சொல்லாக்கம் செய்யப்பட்டது என்று குறிப்பிடத்தக்கது.

உரை விமர்சனம் உரையின் வரலாறு மற்றும் தோற்றம் ஆகியவற்றை ஆராய்கிறது. ஆனால், விளக்க விதிமுறையில் நூலாசிரியர், உரை மற்றும் முதலாக எழுதப்பட்டவர்களின் வரலாற்றின் மற்றும் பண்பாட்டின் பின்னணி பற்றிய ஆய்வு உள்ளடங்கும். உரையில் வழங்கப்பட்டிருக்கும் இலக்கிய வகைகளின் வகைப்பாட்டையும் உரையில் உள்ள இலக்கண மற்றும் தொடரியல் அம்சங்களின் பகுப்பாய்வையும் மற்ற பகுப்பாய்வுகள் கொண்டிருக்கிறது.

விளக்கத்தை பயிற்சி செய்பவர் கிரேக்க *மொழியில்* / ஒரு exegete ( / ˌɛksɪˈdʒiːt / ;  ) *விளக்கவுரையின்* / என்பது exegeses ( / ˌɛksɪˈdʒiːsiːz / ) ஆகும் . உரிச்சொற்கள் எக்ஸெஜெட்டிக் அல்லது எக்ஸெஜெக்டிகல் (எ.கா., வர்ணனைகள்). விவிலிய விளக்கத்தில், எக்செஜெசிஸ் (வரையறுப்பது) என்பதற்கு நேர்மாறானது eisegesis (வரையறுப்பது) ஆகும், இது ஒரு eisegetic வர்ணனையாளரின் பொருளில் "இறக்குமதி" அல்லது "வரைந்து" அவர்களின் சொந்த அகநிலை விளக்கங்களை உரையில் ஆதரிக்கவில்லை. *Eisegesis* பெரும்பாலும் ஒரு இழிவான வார்த்தையாக பயன்படுத்தப்படுகிறது.

## மேற்கோள்கள்

பகுப்பு:விவிலியம்
சீரடி சாய் பாபா கோவில், தெற்கு பிரன்சுவிக், நியூ ஜெர்சி

**சீரடி சாய்பாபா கோவில்**, அமெரிக்காவின் நியூ ஜெர்சி மாநிலம்,  மிடில்செக்ஸ் கவுண்டி, தெற்கு பிரன்சுவிக் நகரியம், 12 பெரின் சாலையில் அமைந்துள்ள ஒரு இந்துக் கோவிலாகும். இதன் மண்டல குறியீட்டு எண் NJ 08850 ஆகும். இதன் புவியமைவிடம் 40°21'28.4"N அட்சரேகை 74°35'12.5"W தீர்க்க ரேகை ஆகும்.
## கோவில் அமைப்பு

இக்கோவிலில் இரண்டு பெரிய மண்டபங்கள் அமைந்துள்ளன. முதலாவதாக அமைந்துள்ள மண்டபத்தின் மையத்தில் உள்ள பளிங்கு மேடையில், அம்ச பீடத்தில் அமர்ந்த நிலையில் சீரடி சாய் பாபாவின் பளிங்குச் சிலை நிறுவப்பட்டுள்ளது. தலைக்கு மேல் குடை அமைக்கப்பட்டுள்ளது. தலையில் கிரீடம் அணிவிக்கப்பட்டுள்ளது. இடதுகாலை ஒரு பீடத்தின் மீது ஊன்றியவாறு, வலது காலை இடது தொடையில் மடித்து வைத்த நிலையில் அமர்ந்துள்ளார். உடலைச் சுற்றி ஆடை போர்த்தப்பட்டுள்ளது. சீரடி சாய் பாபாவின் வலது புறம் சிவலிங்கம், இராமர் குடும்பம் ஆகிய சன்னதிகளும், வலப்புறம் கணபதி, இராதாகிருட்டிணர் சன்னதிகளும் அமைந்துள்ளன. இதனையொட்டி அமைந்துள்ள மற்றொரு மண்டபத்தில் பாலாஜி (வெங்கடாசலபதி), ஐயப்பன், நவக்கிரகம், மற்றும் அம்பிகை, சன்னதிகள் அமைந்துள்ளன.
## சிறப்பு பூசைகள் மற்றும் இல்ல நிகழ்ச்சிகள்
சத்தியநாராயண பூஜை,  பாலாஜி திருக்கல்யாணம், புதுமனைபுகு விழா,புதிய கார் பூசை, குழந்தையின் முதல் உணவு (அன்னப்ராசனம்), பிறந்தநாள் விழா, பெயர் சூட்டும் விழா, உபநயனம், நிச்சயதார்த்தம், திருமணம், வளைகாப்பு, மொட்டைபோடுதல், 25வது/50வது திருமண நிகழ்ச்சிகள்,  60வது/80வது பிறந்தநாள் நிகழ்ச்சிகள், இரண்யஸ்ரார்த்தம், மற்றும் இறுதி சடங்குகள் ஆகிய சடங்குகள் இங்குள்ள புரோகிதர்கள் வாயிலாக நடத்திக்கொள்ளலாம். இதற்கான கட்டணங்கள் கோவில் வலைதளத்தில் தரப்பட்டுள்ள்ளன.
## சீரடி சாய் தாம் கோவில் முகவரி மற்றும் திறந்திருக்கும் நேரங்கள்
* கோவில் முகவரி: 12 பேர்ரின் ரோடு, மோன்மவுத் ஜங்ஷன், நியூ ஜெர்சி, NJ 08852 +1(609) 937 2800 | +1(609) 937 2806 மின்னஞ்சல்: shirdisaidham1@gmail.com
* திங்கள், செவ்வாய், புதன் மற்றும் வெள்ளிக்கிழமைகளில் காலை 8:30 மணி முதல் மதியம் 12:30 மணி வரை; மாலை 4:30 மணி முதல் இரவு 8:30 மணி வரை
* வியாழன், சனி மற்றும் ஞாயிற்றுக் கிழமைகளில் 8:30 மணி முதல் இரவு 8:30 மணி வரை 
## சீரடி சாய் ஆரத்தி நடைபெறும் நேரங்கள்
* கக்கட் ஆரத்தி  காலை 8:30 மணி 
* மதிய ஆரத்தி நண்பகல் 12.00 மணி 
* தூப ஆரத்தி மாலை 6:00 மணி 
* சேஜ் ஆரத்தி 8:00 மணி 
## பாலாஜி  ஆரத்தி நடைபெறும் நேரங்கள்
* சுப்ரபாதம் காலை 9:00 மணி 
* ஜெய் ஜெகதீசா மாலை 7:00 மணி 
* சயன ஆரத்தி மாலை 7:30 மணி
## வரலாறு
2003 ஆம் ஆண்டில் தொடங்கப்பட்ட சீரடி சாய் தாம் கூட்டிணைவு (Shirdi SAI Dham Inc) என்னும் அமைப்பு, கடந்த 19 ஆண்டுகளாக சிறப்பாக நடைபெற்று வருகிறது. இந்து மத உறுப்பினர் அமைப்பு (Hindu Religious Membership Organization) என்ற பிரிவின் கீழ் இந்த அமைப்பு செயல்பட்டு வருகிறது. இந்த அமைப்பு நிர்வாகத்தில் செயல்படும் சீரடி சாய் தாம் கோவிலின் ஆண்டு வருமானம் $452,116 என்று மதிப்பிடப்பட்டுள்ளது. இக்கோவிலில் சுமார் 6 ஊழியர்கள் பூசாரிகளாகப் பணிபுரிகின்றனர்.  
## மேற்கோள்கள்

பகுப்பு:அமெரிக்க இந்துக் கோவில்கள்
பகுப்பு:நியூ ஜெர்சி
மோடி (பக்கவழி நெறிப்படுத்தல்)

* மோடி எழுத்துமுறை
* மோடி விளையாட்டு

## நபர்கள்
* பிலு மோடி,  ஹிமாசலப் பிரதேச அரசியல்வதி
* நரேந்திர மோடி, இந்திய பிரதமர்
* ரூசி மோடி, இந்தியத் துடுப்பாட்டக்காரர்
* லலித் மோடி, தொழிலதிபர்
* சியா மோடி
* சுசில் குமார் மோடி
ரா. ரா. முனுசாமி

**ரா. ரா. முனுசாமி** (*R. R. Munusami*)(பிறப்பு 04 ஏப்ரல், 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் விழுப்புரம் மாவட்டம் மேல்மலையனூர் ஈயக்குணம் பகுதியினைச் சார்ந்தவர். இவர் ஈயக்குணம் ஊராட்சிப் பள்ளியிலும் தேசூர் கழக உயர்நிலைப் பள்ளியிலும் பள்ளிக் கல்வியினைப் பயின்றுள்ளார். முனுசாமி திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேல்மலையனூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1933 பிறப்புகள்
பகுப்பு:விழுப்புரம் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பலவான் மரமூஞ்சூறு

**பலவான் மரமூஞ்சூறு** (*துபையா பலவானென்சிசு*) என்பது பிலிப்பீன்சின் பலவான் தீவில் உள்ள ஒரு மூஞ்சூறு சிற்றினமாகும். இது கடல் மட்டத்திலிருந்து சுமார்  உயரம் வரை காணப்படும். இதனுடைய எண்ணிக்கை நிலையானதாகக் கருதப்படுகிறது. முன்பு, இது பொதுவான மூஞ்சூறுவின் துணையினமாகக் கருதப்பட்டது.

## வாழ்விடம் மற்றும் சூழலியல்
இந்த சிற்றினம் நன்னீர் மற்றும் ஆறுகள் நிறைந்த காடுகளில் காணப்படுகிறது. இதை விவசாயம் அல்லது விவசாய மண்டலங்களிலும் காணலாம். எடுத்துக்காட்டாக, முந்திரி மற்றும் தென்னை பண்ணைகள், புதர் நிறைந்த பகுதிகள் மற்றும் நீர் தேங்கிய பகுதிகள். இந்த சிற்றினம் எந்த அச்சுறுத்தலும் உள்ளாகியுள்ளதாகத் தெரியவில்லை.

## மேற்கோள்கள்

பகுப்பு:மூஞ்சூறு
பகுப்பு:பிலிப்பீனிய உயிரினங்கள்